Aalborg Stiftstidende, 1837-11-09
Det sidstudkomne Hæfte af Archiv for Søvæsenet indeholder under sin officielle Deel forskjellige kongelige Resolutioner, af hvilke vi udhæve følgende, som antages at have almindeligere Jnteresse. Under 2den Juli d. A. er det bestemt, at saalænge Navigationsdirecteur-Embedet er vacant, maa den Officeer, der maatte være constitueret i Embedet, tildeeles aarlig 300 Rbd. af den til Embedet reglementerede Gage. - Under 29de August er fastsat, at Jngen, som en over 14 Aar, maa for Fremtiden admitteres til Præliminair Exammen ved Søcadet=Academiet, dog med Undtagelse af dem, som nu ere indskrevne ved Corpset. - Under 19de Septbr. er ved allerh. Resolution bifaldt, at der indrettes et Laane bibliothek i Nyboder for Søetatens Mandskab, under Bestyrelse af Capitainlieutenanterne Michelsen og Bram, Skibsbygmester Funck, Pastor Riis og Catechet Gudmundsen. - Under samme Afsnit i Søarchivet findes med faa, men smukke Ord anmeldt Contreadmiral Lassens Dødsfald, han, der med saa megen Hæder bestod den Prøve, der for Krigeren maa ansees for den vigtigste, den ærefuldeste - Slagets Jldprøve." Anmeldelsen slutter saaledes: Naturen havde ikke begavet Helten fra Prøvestenen med de Egenskaber, der fængsle Mængdens Opmærksomhed; han var en jevn Sømand, fri for al Bram, beskeden i sine Fordringer; men, saalænge Danmarks Historie læses, skal Lassen mindes som den Mand, hvis Tapperhed skinnede høiest paa Danmarks Hædersdag, hvis Navn var først i alle Danskes Munde og gjenlød hædret over hele Norden - henrandt end hans Liv efter den Tid ubemærket, ja i visse Maader forglemt." - Den største Deel af dette Hæfte optager Begyndelsen af Commandeur og Generaladjutant G. A. Kofoeds Levnet og Memoirer, uddragne af hans efterladte Papirer, ved Capitain L. de Coninck. En ikke uinteressant; Meddelelse er Barometerstanden før og under Orcanen paa St. Thomas den 2den August d. A., hvilke Jagttagelser ere gjorte af en af Øens første civile Embedsmænd. Kbhyst.) Niels Rasmussen Møenboe, tilligemed sin Staldbroder Peder Jensen, der oftere have været underkastede Justitiens Forfølgning og ligeledes afvigte Vinter have været arresterede som mistænkte for flere Tyverier, ere nu ved Folsters Birks Extrarets Dom af 14de Octbr., dømte, den Forste til 2 Aars Forbedringshuusarbeide, og den Anden til 4 Gange 5 Dages Fængsel paa Vand og Brød. Tilligemed dem ere deres Hustruer dømte til Fængsel paa Vand og Brød, den ene i 2 Gange 5 Dage og den anden i 5 Dage. De Domfældte have imidlertid appelleret Dommen, og det er saaledes Tvivl underkastet, om Egnen i længere Tid befries for disse Personer, der ere frygtede ligesaa meget for deres Tyvagtighed, som for den Snedighed, hvormed de hidtil have forstaaet at unddrage sig Retfærdighedens straffende Arm. Gjennemseillingen af Siellands Rif maa for Lodserne, som ere ansatte paa Gibben, være yderst farlig, idet forrige Aar to Lodser derved satte Livet til og atter i Aar i August Maaned tvende andre, og nu nylig i October Maaned have tvende Lodser sammesteds været i yderste Livsfare, da deres Baad, paa 20 Tdr., i stormfuldt Veier blev seilet under af en Galease. Da der ingen Havn er og Baadene maa slæbes paa Land, saa kunne disse stakkels Mennesker kun have smaa aabne Kragejoller. Det vilde være ønskeligt, om sammesteds kunde være en saakaldet norsk Lodsbaad, og en Smule Havn for en saadan indgraves i Landet, hvilken Foranstaltning ikke skal kunne medføre stor Bekostning. Skibsfarten der forbi, mellem Provindserne og Kbhvn., er saare betydelig, og denne Sag fortjener sikkert Vedkommendes Opmærksomhed.